**Gunnar Gunnarsson Wennerberg** (født 17. desember 1863 i Skara, død 20. april 1914 i Paris) var en svensk kunshåndverker, maler, tegner og grafiker.

Biografi
--------

Han var sønn av «ecklesiastikminister» Gunnar Wennerberg (1817-1901) og grevinne Hedvig Sofia Cronstedt, og nevø på farssiden av Gunnar Brynolf Wennerberg. Hans søster var mor til Amelie Posse. Etter å ha tatt studentexamen og studert jus i Uppsala noen år, dro han til Paris i 1886 der han studerte kunst med Léon Bonnat og Henri Gervex som lærere. I 1889 deltok han i en utstilling i Paris der han fikk hederlig omtale («mention honorable») for sine blomstermalerier. I begynnelsen arbeidet han kun med blomsterstudier utført i pastell, men etter å ha studert kunsthåndverk i Sèvres utenfor Paris skiftet han retning og viet seg til keramisk kunst. Fra 1895 til 1896 var han elev ved Axel Tallbergs etsningskurs i Stockholm, og fra 1902 var han ansatt som lærer i mønstertegning ved Tekniska skolan. Fra 1908 frem till sin død var Wennerberg bosatt i Paris, der han blant annet arbeidet ved porselensfabrikken i Sèvres og ledet arbeidet med å dekorere interiøret på slottet Les Bouleaux ved Chantilly. 

Gunnar Wennerberg med sin elev, Josef Ekberg, i Gustavsbergs porslinfabriks verksted.
I 1895 ble Wennerberg engasjert av Gustavsbergs porslinsfabrik som mønstertegner og kunstnerisk leder. Frem til 1908 formga han en rekke serviser for denne fabrikken. Sammen med Alf Wallander på Rörstrands Porslinsfabrik introduserte han jugendstilen i svensk porselensindustri. Han arbeidet også som formgiver ved Kosta glasbruk i perioden 1898–1904. 

Han hadde separatutstilling på Nationalmuseum i 1908, og på Galeries Devambez i Paris i 1911. Sammen med Per Ekström hadde han i 1891 en utstilling i Stockholm der han viste blomstermalerier i olje og pastell, og siden begynnelsen av 1890-tallet deltok i flere gruppeutstillinger i regi av Svenska konstnärernas förening i Stockholm. Han viste også arbeider på verdensutstillingen i Paris i 1900. Wennerberg arbeidet som maler, keramisk kunstner og glasskunstner, men laget også mønstertegninger for tekstile arbeider og mønster til vevde tapeter samt broderimønstre. Han laget en rekke forelegg for «haute-lisse»-vevnader for Handarbetets vänner og Licium, og tegnet også klisjeer for bokbind. 

Wennerberg er representert i samlingene til Nationalmuseum og Hallwylska museet i Stockholm, Uppsala universitetsbibliotek, Örebro läns museum Prins Eugens Waldemarsudde, Nordiska museet, Smålands museum i Växjö og Musée des Arts Décoratifs i Paris.

Referanser
----------

1. 1 2 3   collection.nationalmuseum.se:443, besøkt 5. juni 2023[Hentet fra Wikidata]
2. 1 2 3 4   «Gunnar Wennerberg 1863-1914», Swedish Signaturer.se ID GunnarWennerberg, besøkt 16. desember 2019[Hentet fra Wikidata]
3. 1 2 3   Den svenske kirkes fødsels- og dåpsprotokoller, «Skara domkyrkoförsamlings arkiv (t o m 1933 Skara stadsförsamling), Födelse- och dopböcker, SE/GLA/13472/C/7 (1850-1873), bildid: C0052331\_00162», besøkt 16. desember 2019, «76,Skara,Dec,17,Dec 23, Gunnar»[Hentet fra Wikidata]
4. 1 2   KulturNav, oppført som Gunnar G:son Wennerberg, KulturNav-ID 2f04d1b8-fb0e-4a67-9189-e531b64f5cd3, besøkt 9. oktober 2017[Hentet fra Wikidata]
5. 1 2   Swedish Census 1890, oppført som Gunnar, f. 1863 i Skara, Artist, sok.riksarkivet.se, besøkt 16. desember 2019[Hentet fra Wikidata]
6. ↑   Autorités BnF, oppført som Gunnar Gunnarson Wennerberg, BNF-ID 15885381r[Hentet fra Wikidata]
7. ↑   LIBRIS, libris.kb.se, utgitt 8. mars 2018, besøkt 24. august 2018[Hentet fra Wikidata]
8. ↑   det svenske Nasjonalmuséets kunstnerliste, kulturnav.org, utgitt 12. februar 2016, besøkt 28. februar 2016[Hentet fra Wikidata]
9. ↑  «Nationalmuseum - fullständigt namn: Gunnar Gunnarson Wennerberg Gunnar G:son Wennerberg». *emp-web-84.zetcom.ch*. Besøkt 20. september 2020.
10. ↑  «LSH | Tallrikar, 2 st.». *emuseumplus.lsh.se*. Besøkt 20. september 2020.
11. ↑  «Naken kvinnofigur». *Alvin*. Besøkt 20. september 2020.
12. ↑  «SKÅL». *digitaltmuseum.se*. Besøkt 20. september 2020.

Kilder
------

* *Svenskt konstnärslexikon* del V, side 616, Allhems Förlag, Malmø

|  |  |
| --- | --- |
| Oppslagsverk/autoritetsdata | Nationalencyklopedin **·** Geni **·** VIAF **·** LCCN **·** ISNI **·** BNF **·** BNF (data) **·** LIBRIS **·** KulturNav
 |